ᱠᱚᱨᱵᱟ, ᱪᱷᱚᱛᱛᱤᱥᱜᱚᱲ

ᱠᱚᱨᱵᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱪᱷᱚᱛᱛᱤᱥᱜᱚᱲ ᱨᱮ ᱠᱚᱨᱵᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱠᱟᱹᱨᱜᱟᱲ ᱴᱚᱴᱷᱟ ᱠᱟᱱᱟ ᱾

ᱚᱛᱱᱚᱜ
ᱠᱚᱨᱵᱟ ᱨᱮ ᱢᱮᱱᱟᱜᱼᱟ ᱾Falling Rain Genomics, Inc - Korba ᱱᱚᱣᱟ ᱩᱥᱩᱞ ᱒᱕᱒ ᱢᱤᱴᱚᱨ (᱘᱒᱖ ᱯᱷᱤᱴ) ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱚᱨᱵᱟ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱓᱖᱕,᱒᱕᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

ᱠᱟᱹᱣᱰᱤ ᱟᱹᱨᱤ
ᱮᱱᱴᱤᱯᱤᱥᱤ ᱟᱜ ᱠᱚᱨᱵᱟ ᱥᱩᱯᱟᱨ ᱛᱷᱟᱨᱢᱚᱞ ᱯᱟᱣᱟᱨ ᱯᱞᱟᱱᱴ ᱫᱚ ᱡᱚᱢᱚᱱᱤᱯᱟᱞᱤ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱜᱮᱵᱽᱨᱟ ᱟᱨ ᱠᱩᱥᱢᱩᱱᱰᱟ ᱠᱷᱟᱫᱟᱱ ᱠᱷᱚᱱ ᱠᱚᱭᱞᱟ ᱧᱟᱢᱚᱜᱼᱟ ᱟᱨ ᱵᱤᱡᱽᱞᱤ ᱠᱟᱹᱨᱠᱷᱟᱱᱟ ᱞᱟᱹᱜᱤᱫ ᱛᱮ ᱫᱟᱜ ᱨᱮᱱᱟᱜ ᱵᱮᱵᱚᱥᱛᱟ ᱫᱚ ᱦᱟᱥᱫᱮᱣ ᱜᱟᱰᱟ ᱢᱮᱱᱟᱜᱼᱟ ᱾ ᱠᱚᱨᱵᱟ ᱛᱷᱟᱨᱢᱚᱞ ᱯᱟᱣᱟᱨ ᱥᱴᱮᱥᱚᱱ ᱨᱮᱱᱟᱜ ᱥᱟᱥᱚᱱ ᱟᱨ ᱪᱟᱪᱞᱟᱣ ᱫᱚ ᱡᱟᱹᱛᱤᱭᱟᱹᱨᱤ ᱛᱷᱟᱨᱢᱚᱞ ᱯᱟᱣᱟᱨ ᱠᱚᱨᱯᱚᱨᱮᱥᱚᱱ ᱴᱷᱮᱱ ᱢᱮᱱᱟᱜᱼᱟ ᱾Chhattisgarh State Power Generation Company, "Thermal power stations" , Chhattisgarh State Power Generation Company website, accessed February 2012. ᱥᱚᱦᱚᱨ ᱥᱩᱨ ᱨᱮ ᱦᱟᱥᱫᱮᱣ ᱛᱷᱟᱨᱢᱚᱞ ᱯᱟᱣᱟᱨ ᱥᱴᱮᱥᱚᱱ, ᱰᱨ. ᱥᱭᱟᱢᱟ ᱯᱨᱚᱥᱟᱫᱽ ᱢᱩᱠᱷᱚᱨᱡᱤ ᱛᱷᱟᱨᱢᱚᱞ ᱯᱟᱣᱟᱨ ᱥᱴᱮᱥᱚᱱ ᱟᱨ ᱞᱮᱸᱭᱠᱚ ᱚᱢᱚᱨᱠᱚᱸᱴᱚᱠ ᱯᱟᱣᱟᱨ ᱯᱞᱟᱱᱴ ᱞᱮᱠᱟᱱᱟᱜ ᱦᱩᱰᱤᱧ ᱯᱟᱣᱟᱨ ᱯᱞᱟᱱᱴ ᱢᱮᱱᱟᱜᱼᱟ ᱾

ᱦᱮᱡ ᱥᱮᱱ ᱰᱟᱦᱟᱨ
ᱨᱮᱞ
ᱠᱚᱨᱵᱟ ᱨᱮᱞᱣᱮ ᱥᱴᱮᱥᱚᱱ ᱦᱟᱵᱽᱲᱟᱼᱱᱟᱜᱽᱯᱩᱨᱼᱢᱩᱢᱵᱟᱭ ᱰᱟᱦᱟᱨ ᱨᱮ ᱥᱩᱨ ᱨᱮᱱᱟᱜ ᱨᱮᱞᱣᱮ ᱡᱚᱸᱠᱥᱚᱱ ᱪᱚᱢᱯᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱥᱴᱮᱥᱚᱱ ᱮᱛᱚᱢ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱡᱚᱱ ᱨᱮ ᱦᱤᱡᱩᱜᱼᱟ ᱾ ᱱᱚᱣᱟ ᱵᱤᱞᱟᱥᱯᱩᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱱᱚᱣᱟ ᱨᱮᱞ ᱤᱫᱤ ᱛᱮ ᱰᱤᱵᱤᱡᱚᱱ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱕᱐.᱗ ᱠᱤᱞᱚᱢᱤᱴᱚᱨ (᱓᱒ ᱢᱤᱞ) ᱡᱤᱞᱤᱧᱟ, ᱑,᱖᱗᱖ ᱢᱤᱞᱤ (᱕ ᱯᱷᱤᱴ ᱖ ᱤᱸᱪ) ᱵᱨᱚᱰ ᱜᱮᱡᱽ ᱑᱙᱕᱓ ᱟᱨ ᱑᱙᱕᱖ ᱥᱟᱞ ᱛᱟᱞᱟ ᱨᱮ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ, ᱡᱟᱦᱟᱸ ᱑᱙᱘᱗ ᱟᱨ ᱑᱙᱘᱘ ᱥᱟᱞᱮ ᱨᱮ ᱤᱞᱮᱠᱴᱨᱤᱯᱷᱤᱞᱴ ᱮᱱᱟ ᱛᱟᱦᱮᱸᱫ ᱟᱨ ᱑᱙᱘᱘ ᱟᱨ ᱑᱙᱘᱙ ᱥᱟᱞᱮ ᱨᱮ ᱜᱮᱵᱽᱨᱟ ᱥᱚᱲᱚᱠ ᱨᱮᱞᱣᱮ ᱥᱴᱮᱥᱚᱱ ᱫᱷᱟᱹᱵᱤᱡ ᱩᱛᱷᱱᱟᱹᱣ ᱞᱮᱱᱟ ᱛᱟᱦᱮᱸᱫ ᱾ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱱᱟᱶᱟ ᱰᱟᱦᱟᱨ ᱥᱟᱨᱵᱷᱮ ᱒᱐᱑᱒ ᱟᱨ ᱒᱐᱑᱓ ᱥᱟᱞᱮ ᱚᱠᱛᱚ ᱦᱩᱭ ᱞᱮᱱᱟ ᱛᱟᱦᱮᱸᱫ, ᱟᱨ ᱱᱚᱸᱰᱮ ᱨᱮᱱᱩᱠᱩᱴᱼᱠᱚᱨᱵᱟ ᱠᱷᱚᱱ ᱟᱢᱵᱤᱠᱟᱯᱩᱨ ᱠᱟᱴᱜᱷᱚᱨᱟ ᱟᱨ ᱠᱚᱨᱵᱟᱼᱨᱟᱺᱪᱤ ᱛᱟᱞᱟ ᱛᱮ ᱢᱤᱫ ᱰᱟᱦᱟᱨ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾What is new in Railway Budget 2012-13

ᱥᱚᱲᱚᱠ
ᱠᱚᱨᱵᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱓᱙ ᱵᱤ, ᱟᱢᱵᱤᱠᱟᱯᱩᱨ ᱟᱨ ᱵᱤᱞᱟᱥᱯᱩᱨ ᱞᱮᱠᱟᱛᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱓᱐ ᱞᱮᱠᱟᱛᱮ ᱪᱚᱢᱵᱟ ᱥᱟᱞᱟᱜ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾

 ᱥᱟᱹᱠᱷᱭᱟᱹᱛ 

ᱵᱟᱦᱨᱮ ᱡᱚᱱᱚᱲ




ᱛᱷᱚᱠ:ᱠᱚᱨᱵᱟ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ
ᱛᱷᱚᱠ:Mining communities in India
ᱛᱷᱚᱠ:ᱪᱷᱚᱛᱛᱤᱥᱜᱚᱲ ᱨᱮ ᱱᱚᱜᱚᱨ ᱱᱤᱜᱟᱢ